Fiksie - Romans: Graffiti Books
Na vele mislukte verhoudings, staan privaatspeurder Willem Vasbyt Loriet uiteindelik op trou.Dankbaar dat hy die groot stao kan neem viirdat hy 40 is, pak hy die taak aan om van seker aandenkings ontslae te raak. Dan gebeur daar skielik 'n klompie dinge bykans tegelyk. Hy sien 'n man raak wat hy nie kan plaas nie, maar glo dis ;n skelm wat hy tevore teëgekom het en wil hom graag identifiseer en weer ondersoek.
Nadat die biljoenêr, Nico Cohen, die stigter van die Nikolaïete 'n berugte internasionale geloofsorde, sterf, erf sy twintigjarige dogter, Michaela ('n loskop sosiale vlinder), sy posisie. Die oorblywende direkteure van die Orde, waarvan die hoofkantoor in Kaapstad gesetel is, die Groot Ses, stuit vir niks om te sorg dat hulle in beheer bly nie - ook nie vir moord nie. Dit gaan 'n eks-taakmaglid kos om die rykmansdogter te help om die orde se geheime oop te vlek. Josh Young het sy eie redes waarom hy die onaantasbare maatskappy se onderduimshede wil ontmasker. Saam moet hulle die Orde se geheime Alfadokument opspoor. Dis hulle enigste kans om te wys watse onheilighede werklik agter die sukses van die Groot Ses skuil. Die soektog neem hulle op 'n gevaarlike ekspedisie regoor Europa met 'n moordenaar kort op hul hakke. Min weet hulle hoeveel bose geheime hulle gaan ontmasker.
Al manier is om terug te loop op die spoor, voetjie vir voetjie. In sy beendere weet Wim sy ou aartsvyand Simon Pope lewe nog. Dis maklik om twee en twee bymekaar te sit, so hy koop 'n kaartjie Kanada toe, kwansuis vir skoenlappersoektogte. En gaan soek die meesterbrein agter die verdwyning van vyf kinders van die Kaapse Vlakte. Kry, sal hy hom kry. Dis 'n lewenstaak - vir Portis, en vir Wim.
Sarah Fourie kry halfvier op 'n koue wintersoggend 'n oproep van Mosela Mosholi, 'n ou vriendin uit haar tronkdae. Sarah moet nóú kom, Kaapstad toe. Datameester Mosi se rekenaars voorspel 'n vierde moord op 'n toeris binne die volgende paar dae en Sarah met haar kuberkrakerkennis moet kom help.
Sarah kan nie nee sê nie. Sy ken Mosi al jare lank, en haar skuld is groot. Sy sleep haarself uit die bed, gryp 'n oornagsak, en bel vir Jaap. Want Jaap Reyneke moet saam - sy jare as polisieman is al raad wat sy het indien 'n moordenaar in die moederstad skuil.
Nog 'n verbluffende roman deur die meester-krimiskrywer Irma Venter.
R 220You save R 55
Won-der-we-se 1. (van die selfstandige naamwoord oervlerceia [urflærsia]): 'n Ewigheidswese in Gabriëlliese opskrywings. 2. 'n Vrylewende voëltjie wat deur die eeue oorgedra is van Bergengel na Bergengel, maar slegs 'n paar keer in 'n Bergengelbewind van twintig jaar verskyn, altyd tydens lewensgevaarlike oomblikke. 3. Die mistieke verteenwoordiger van die Helder Een wie se nabyheid tot oerheimlike vermoëns en verstommende wonders lei.
Sedert Eron Verberger en Velvel Azazel se gewelddadige struweling in die Vallei van Bergstrome het omstandighede in Gabriëllië geensins verbeter nie. Die Skoonbrand woed. Rondom die Klaagtermeer weerklink die Klokke van Hongersnood en in Nanaal offer desperate ouers hulle kinders aan 'n kultusleier om hulle 'n lewe van slawerny te spaar.
Ten spyte van Eron se verminkte hand is hy nou 'n begeesterde Voetwerker vir die Geheime Rewolusie teen Vuurstorms en op soek na die laaste Geseëndes op die Kaart sodat hy hom by sy pa in Afrika kan aansluit.
By sy digtervriend Anav Elanov leer Eron dat woorde wapens is en hy stem in om 'n "opebinnekantvers" na die landsleiers te neem - 'n waarskuwing teen die gruwels wat gepleeg word in die opkoms van Gabriëllië as wêreldmag. Hy deurkruis stede, woude, moerasse, ysgrotte en bergpieke, bevriend boekgeleerdes en barbare, trotseer wolftroppe, dwaalgeeste en die nageslag van 'n wangeskape ras. Maar die knaende vraag in sy binneste bly: As die Wonderwese werklik bestaan, waarom is daar geen teken van dié Teenwoordigheid nie? Of kyk Eron iets wonderbaarliks heeltemal mis?
Rocco de Witt is 'n Kaapse argitek met die wêreld aan sy voete. Hy en sy pragtige Duitse verloofde lei 'n idilliese lewe van buitelugaktiwiteite en Europese skivakansies.
Maar dan maak 'n ou weermagvriend uit die bloute sy opwagting en Rocco se bestaan word op sy kop gekeer. Want wat presies het destyds in die Bosoorlog gebeur toe hy 'n jong luitenant was?
Hy is ernstig gewond tydens 'n operasie teen Swapo en het sy bewussyn verloor. Sedertdien kon hy nog nooit presies onthou wat die voorval voorafgegaan het nie...
Daardie herinneringe kom nou terug, met byna ondenkbare implikasies.
En op 'n dag laat die buurman van Rocco se wegvlugplekkie in die Tankwa-Karoo hom boonop weet dat vreemde dinge daar aan die gang is. Daar op die plaas Nadraai.
Die Heerser van die Ringe 02 Die Twee Torings
Die Kameraadskap van die Ring is uiteengedryf. Party berei hulle sonder hoop voor vir oorlog teen die oeroue boosheid van Sauron. Ander kry te kampe met die verraderlikheid van die towenaar Saruman. Slegs Frodo en Sam bly oor om die vervloekte Ring van Mag na Mordor - die donker koninkryk waar Sauron heers - te neem en te vernietig. Hulle gids is Gollum, listig en hebsugtig, 'n slaaf van die ring wat almal die verderf in lei. Só vervolg hierdie manjifieke topverkoper, 'n verhaal vol avontuur wat met Die Kameraadskap van die Ring begin het, en met 'n oorrompelende hoogtepunt in Die Koning keer terug ten einde loop.